Februarie | 2016 | rondomtaliedraai
Posted on Februarie 28, 2016 by rondomtaliedraai
Dis darem so lekker as dit gereën het. Dis of alles nuwe lewe gekry het. Ek hoop jy het darem ook reën gehad.
Ek hoop daar is iets vir jou vandag by die kopies en dat jy tenminste sal glimlag.
Posted on Februarie 26, 2016 by rondomtaliedraai
Posted on Februarie 21, 2016 by rondomtaliedraai
Ek hoop jy sien die week ietsie wat jy Maandag kan gaan koop of op jou wenslysie kan sit. Hoop jy het 'n heerlike Sondag.
Posted on Februarie 20, 2016 by rondomtaliedraai
Ek het lanklaas 'n paar van die gedeel. Op die oomblik is dit 36 grade hier en dis al na 4! Die kraaie gaap behoorlik!
Posted on Februarie 19, 2016 by rondomtaliedraai
7e Laan – Gevangenis
Posted on Februarie 16, 2016 by rondomtaliedraai
Die sepieskrywers het volgens my nou werklik te ver gegaan. SABC 2 het sekerlik 'n redelike trefwydte aan mens wat nie DSTV het nie. Ek kyk die Afrikaanse nuus op 2 omdat die weerberig beter is en omdat ek reken hulle is effens meer gebalanseerd.
Ek skakel gewoonlik oor om half sewe en kyk dan met 'n halwe oog na 7e Laan. Die sepie word uitgesaai terwyl die meeste kinders nog TV kyk. Die jong prokureur Zander word skuldig gevind aan aanranding en in die tronk gegooi. In die tronk word hy aangerand en die die bewaarder kyk toe hoe dit gebeur. Is dit wat ons, ons kinders wil leer? Die tronkbewoners is 'n belaglike polities korrekte spulletjie. Elke moontlike bevolkingsgroep is teenwoordig, maar die groot boelie is hierdie wit oom met netjies geskeerde hare en baard wat na my oud-Afrikaanse onderwys lyk.
Ag nee wat met al die geweld in ons land is sulke sinnelose geweld regtig onnodig. As hulle nou bendelede wil bereik , om te wys dat die tronk nie 'n lekker plek is nie slaag hulle glad nie. Die feit dat hy ook onskuldig tronk toe gaan help ook nie regtig nie.
Daar is ook ander besluite waaroor ek twyfel. Gemene mense kom nooit in die moeilikheid nie? Baie mens verloor hulle varkies en kry nie hulp nie? Die storieskrywers het 'n verwronge idee oor huwelike en veral lojaliteit…
Ja,ja… ek weet ek moet miskien maar ophou om dit te kyk?
Posted on Februarie 14, 2016 by rondomtaliedraai
Ek is besig om Crocodile Dundee 2 te kyk en geniet dit – hehehe – dit bly maar 'n lekker cool fliek! Verder is dit vandag weer hondwarm – ek het vir my so lekker waaiertjie by die Chinese gekoop wat jy by die usb inprop en dit werk uitstekend.
Hoop daar is iets by vandag se kopies wat jou aandag sal trek. Hoop jy sal ten minste glimlag!
Die is spesiaal vir Valentynsdag vir jou!
Posted on Februarie 13, 2016 by rondomtaliedraai
Die meeste mense funksioneer beter wanneer hulle bietjie erkenning kry vir dit wat hulle doen en veral vir dit wat hulle goed doen. Tog is erkenning in hierdie tye maar skaars en mens is so ernstig om deur die lewe te jaag, dat daar nie tyd is om bietjie stil te staan en te kyk wat ander vir jou doen nie. Ek dink soms ek sou 'n goeie kommunis gewees het.
Sug… maar die lewe is nie gelyk nie.
Ek kyk graag na die sitcom Last man standing en hoewel dit dalk oordrewe is, besef mens weer hoe ouers baie keer vir die swart skapie oorspoel met lof en erkenning voor die een wat altyd haar werk doen en altyd soet is. Goed, ek besef dit is om die swart skapie aan te moedig, maar waarom dan ten koste van die ander? Goeie werk word nie altyd beloon nie en baie keer as vanselfsprekend aanvaar.
Niemand het gesê die lewe is regverdig nie
Dieselfde gebeur met oupa en ouma. Hulle sing lofliedere oor die kleinkinders wat naby bly en kans kry om baie te kuier, maar wat van die outjies wat ver bly of nie so baie by die grootouers kom nie? Elke kind het tog die reg om ook sy/haar gesiggie op FB te sien en die woorde van erkenning en liefde van die grootouers te lees/sien. En (jammer Lou) wanneer kry die grootouers erkenning vir dit wat hulle vir die kinders en kleinkinders doen.